Birač (oblast)
Birač je regija u istočnoj Bosni i Hercegovini koja obuhvaća općine Milići, Vlasenica, Srebrenica, Bratunac, Zvornik i Šekovići. Birač je ime koje se od osmanlijskog doba odnosi na područje u srednjem Podrinju između Vlasenice na zapadu i Srebrenice na istoku. To je visoravan sa visinom od 600–900 m. Pruža se u pravcu sjeverozapad—-jugoistok. Najviši vrhovi su Sikira sa 1071 m, Komić 1032 m, i Lisina 1262 m. Cijeli kraj je ispresjecan dolinama rječica koje izviru na jugozapadu ispod planine Javor i teku na sjeverozapad do ulivanja u rijeku Jadar. Poznato je po blagoj klimi i voćarstvu. Zemljište je manjim dijelom poljoprivredno i pod pašnjacima, a većim je pod četinarskom i listopadnom šumom.